Source: https://ficek.sk/exekucia-zrazkami-zo-mzdy-7912
Timestamp: 2019-07-21 22:19:36+00:00
Document Index: 754468

Matched Legal Cases: ['§ 66', '§ 61', '§ 61', '§ 656', '§ 61', '§ 61', '§ 66', '§ 656', '§ 68', '§ 451', '§ 107']

[2019] Exekúcia zrážkami zo mzdy | Poradíme Vám? '
Otázka: Exekúcia zrážkami zo mzdy
Dobry vecer,chcen sa spytat ci mam narok na vratenie 80 Euro od exekutorky ktore jej bolo omylom navyse stiahnute z mojho platu . Dakujem
Odpoveď: Exekúcia zrážkami zo mzdy
Dobrý deň. Exekútor musí pri vykonaní exekúcie postupovať v súlade s Exekučným poriadkom a súvisiacmi predpismi. Ak je exekúcia vykonávaná zrážkami zo mzdy, postupuje exekútor v zmysle ustanovenia § 66 a nasl. Exekučného poriadku. Pokiaľ nastala situácia, že zrážky zo mzdy boli vykonané vo väčšom rozsahu, odporúčam Vám celú vec prekonzultovať s exekútorom povereným na vykonanie exekúcie. Všeobecne platí, že je vhodné s exekútorom čo najviac komunikovať. Ak teda skutočne nastala situácia, že zrážky boli vykonané vo väčšom rozsahu, môžete exekútora požiadať o vrátenie rozdielu.
Podotázka: Exekúcia zrážkami zo mzdy (Vymáhanie pohľadávok)
Dobrý deň, mám otázku zamestnávateľ mi stiahol celú výplatu na základe exekútora na účet mi poslal 250 €. Keď som sa chcela skontaktovať z exekútorom tak sa nedalo, nedvíhal mi telefón, tak som mu písala email nech mi to nesťahujú z výplaty, že som ochotná sa dohodnúť na splátkovom kalendári exekútor sa mi ozval až v deň výplaty kde mi poslal jeho číslo kde ho zastihnem, je sprostosť, že človek má záujem sa dohodnúť hneď ako preberie zásielku a exekútor dá kontakt až keď som prišla o všetko, keď som mu volala povedal, že dali príkaz na sťahovanie zo mzdy ale, že nedali, aby mi zobrali celú výplatu čo mám robiť, že možné ešte vrátiť peniaze, ktoré sú na depozitnom účte ?
je potrebné písomne kontaktovať súdneho exekútora.
Podľa ust. § 61g/ exekučného poriadku platí :
Z uvedeného vyplýva, že ak spĺňate podmienky uvedené v ods. 2 § exek. poriadku, exekútor musí zo zákona povoliť splátkový kalendár. Ak by vo Vašom prípade neboli splnené všetky podmienky uvedené v ods. 2 so súhlasom oprávneného exekútor povolí tiež splatenie dlhu v splátkach.
Pokiaľ ide o zrážky zo mzdy, rozsah vykonaných zrážok si môžete skontrolovať na tzv. exekučnej kalkulačke, ktorú nájdete na internetovej stránke exekútora, prípadne vyhľadajte na internete podľa slovného spojenia exekučná kalkulačka. Zamestnávateľ môže zrážky zo mzdy vykonávať v len rozsahu a výške podľa exekučného poriadku.
Tiež uvádzame, že zamestnávateľ zatiaľ obdržal od exekútora, rovnako aj Vy, upovedomenie o začatí exekúcie zrážkami zo mzdy; exekútor tento príkaz na začatie exekúcie doručil platiteľovi mzdy do vlastných rúk, pričom Vy ako povinná strácate dňom, keď sa platiteľovi mzdy doručil príkaz na začatie exekúcie, právo na vyplatenie tej časti mzdy, ktorá zodpovedá určenej výške zrážok, teda zrazená časť mzdy je u zamestnávateľa.
Až následne exekútor vydá exekučný príkaz (príkaz na vykonanie exekúcie zrážkami zo mzdy) po márnom uplynutí lehoty na podanie návrhu na zastavenie exekúcie.
V tomto štádiu požiadajte písomne súdneho exekútora o povolenie splátok podľa vyššie uvedeného ust. § 61g/ exek. poriadku.
Dobrý deň. Potrebujem poradiť. Dal som auto do servisu bolo havarované malo sa to riešiť cez poisťovňu aaaa toto preskočím. Ide o to, že jeden deň mi servis poslal list, aby som si zobral auto a zaplatil parkovanie. V zmluve nič o parkovnom nebolo Chcel som sa s nimi dohodnúť, že auto si zoberiem a neskôr im to zaplatím. Nechceli sa dohodnúť tak mi za parkovné rástol dlh a už som to nemal šancu zaplatiť. Až po niekoľkých rokoch mi exekútor dal zrážku zo mzdy ta suma sa pohybovala okolo 5000 €. Už pár mesiacov je tento nezmyselné vysoký dlh zaplatený a exekútor neposlal ukončenie exekúcie. Z Firmy kde pracujem mu poslali email, na ktoré nereaguje. A ďalšia vec, že auto už pár rokov neexistuje. Pravdepodobne ho rozpredali. Čo mi poradíte? Peniaze nemám dá sa povedať na nič iné len na to, aby som mohol chodiť do roboty. Odkázaný som na rodičov a ani oni toho nemajú na rozdávanie A ešte aj o otca sa musím starať tomu odrezali obe nohy. Však bol aj v REFLEXE Eugen Hlaváč. Na internete nájdete. Vopred Vám ďakujem za radu a možno aj menšej pomoci.
Sme názoru, že zo strany servisu došlo k obídeniu ustanovení Obč. zákonníka a následne ste zrejme nevyužili odpor proti platobnému rozkazu prípadne odvolanie proti rozsudku, ktorým Vám bola uložená povinnosť k úhrade žalovanej sumy.
Len poukazujeme na ust. § 656 a nasl. Občianskeho zákonníka (citujeme) :
„(1) Objednávateľ je povinný vyzdvihnúť si vec najneskôr do jedného mesiaca od uplynutia času, keď sa oprava alebo úprava mala vykonať, a ak bola vykonaná neskôr, do jedného mesiaca od upovedomenia o jej vykonaní. Ak tak neurobí, je povinný zaplatiť poplatok za uskladnenie.
(3) Ak dôjde k predaju nevyzdvihnutej veci, vyplatí zhotoviteľ objednávateľovi výťažok predaja po odpočítaní ceny opravy alebo úpravy, poplatku za uskladnenie a nákladov predaja. Právo na výťažok predaja musí objednávateľ uplatniť u zhotoviteľa."
V otázke uvádzate, že dlžnú sumu ste uhradili a napriek úhrade z Vašej strany exekútor neposlal vyúčtovanie, podať sťažnosť na Slov. komoru exekútorov
"§ 61o : Ukončenie exekúcie iným spôsobom ako zastavením exekúcie
§ 61p : Ak bola exekúcia ukončená, exekútor do troch pracovných dní zruší všetky úkony, ktoré uskutočnil, smerujúce k zabezpečeniu majetku podliehajúcemu exekúcii a bezodkladne o tom upovedomí dotknuté osoby alebo orgány.
(2) Platiteľ mzdy prestane vykonávať zrážky, len čo je pohľadávka oprávneného uspokojená (§ 66) alebo po tom, keď mu exekútor oznámi, že pohľadávka oprávneného je uspokojená."
Odporúčame požiadať písomne súdnehoe xekútora o vydanie upovedomenia o ukončení exekúcie. Prípadne podať aj písomnú sťažnosť na Slov. komoru exekútorov.
Pokiaľ ide o samotnú dlžnú sumu, ktorú ste uhradili titulom poplatku za uskladnenie, bez preštudovania dokladov sa k veci nevieme celkom jasne vyjadriť.
Odporúčame však obrátiť sa na ombudsmana aaaauto a požiadať vzhľadom na Vašu situáciu o vrátenie poplatku resp. aspoň jeho časti. Pre uvedenie dôvodov, soc. situácia a zrejme aj zneužitie postavenia servisu, pre uvedenie ďalších dôvodov by sme potrebovali vidieť doklady.
Ako vyplýva z vyššie uvedeného ust. § 656 Obč. zákonníka, auto Vám malo byť vydané resp. výťažok z predaja. V tejto časti preto odporúčame rovnako požiadať o vyjadrenie aaaauto resp. súčasne aj podať trestné oznámenie s jeho adresovaním prokuratúre.
Medializácia prípadu by tiež nebola nesprávnym krokom pokiaľ jednanie priamo s aaaauto nebude viesť v krátkom čase k výsledku – vráteniu auta resp. jeho finančnej náhrady.
Prosím Vás mám takú otázku som čiastočný invalidný dôchodca môj dôchodok je cca 220e a ešte pracujem na dohodu kde môj príjem je 100 e v hrubom exekúcii mám viac a môjmu zamestnávateľovi poslal exekútor návrh na zrážky v sume 100 e mesačne a ešte vychovávam maloletého syna z 1. manželstva mám ho súdne prideleného a som ženatý a moja manželka je momentálne nezamestnaná. Má exekútor právo mi strhnúť 100 e ?Ďakujem za odpoveď.
Dobrý deň, exekútor nemôže poslať zamestnávateľovi dohodu o tom, že Váš zamestnávateľ Vám bude na základe dohody s exekútorom vykonávať zrážky zo mzdy v sume 100 €.
Zamestnávateľ pri vykonávaní zrážok zo mzdy musí postupovať podľa exekučného poriadku.
Predpokladáme, že zamestnávateľ pozná rozsah Vašich vyživovacích povinností , teda že máte manželku a syna a pokiaľ vychádzame z jednoduchého výpočtu podľa Vami poskytnutých údajov /hrubá mzda, dôchodok/, zrážky zo mzdy budú 0 €, lebo Váš príjem vrátane dôchodku nedosahuje ani výšku nepostihnuteľných súm.
Pre Vašu informáciu posielame link na prekontrolovanie rozsahu zrážky : https://www.mup.sk/11/1/kalkulacka-vypoctu-exekucnych-zrazok-zo-mzdy/.
Dobrý deň, chcem sa Vás opýtať, keď som mal exekúcie na zrážky zo mzdy a iných príjmov, či do toho podlieha aj preplatok na daní z príjmu, ktorý mi bol vrátený no síce zamestnávateľom zrazený a poslaný exekútorovi. Ďakujem Vám za odpoveď.
podľa ust. § 68 exekučného poriadku zrážky zo mzdy a z iných príjmov možno vykonávať len do výšky rozhodnutím priznanej pohľadávky a jej príslušenstva.
T.j. : Preplatok na dani z príjmov nie je mzdou, ale je Vašim príjmom.
Rozsah vykonaných zrážok si môžete skontrolovať použitím tzv. exekučnej kalkulačky, ktorú nájdete pod týmto názvom na internete.
Dobrý deň, čo mám robiť pokiaľ som zaplatil jednu vec dva krát v roku 2016 prvý krát a teraz pred sviatkami druhý krát ale raz toľko ďakujem pekne.
v súlade s ust. § 451 Občianskeho zákonníka vznikla na strane osoby, ktorej ste pohľadávku uhradili 2 krát bezdôvodné obohatenie, ktoré je povinná Vám vrátiť (citujeme) :
Podľa ust. § 107 Občianskeho zákonníka platí : "
" (1) Právo na vydanie plnenia z bezdôvodného obohatenia sa premlčí za dva roky odo dňa, keď sa oprávnený dozvie, že došlo k bezdôvodnému obohateniu a kto sa na jeho úkor obohatil.
T.j. : Zašlite predmetnej osobe alebo inštitúcii výzvu na vrátenie sumy a pokiaľ k úhrade nedôjde, budete musieť sa obrátiť na súd.
Môžete nás v uvedenej veci kontaktovať.
Prosím pán advokát o odpoveď v tejto veci: exekútorom boli nariadené zrážky z mojej mzdy. Celá dlžná suma vyčíslená exekútorom vrátane úrokov z omeškania je už dávno splatená a na základe pokynu exekútora je uložená mojim zamestnávateľom v depozite. V súčasnosti sa čaká na rozsudok - na vyjadrenie súdu. Exekútor mi však zablokoval na tu dlžnú sumu (ktorá je v tom depozite celá splatená aj peniaze na mojom účte. Ma exekútor právo držať 2 x tu istú dlžnú sumu? Môžem žiadať exekútora o odblokovanie peňazí z účtu, ak je celý dlh splatený a "pripravený" v depozite, alebo sa musí čakať na vyjadrenie súdu? Ďakujem za odpoveď.
Dobrý deň, ak je už celý dlh splatený, nie je možné, aby exekútor vám naďalej blokoval vaše peniaze. V prípade, ak je zaplatený celý dlh, je to dôvod na zastavenie exekúcie. Napíšte exekútorovi.
Dobrý deň. Chcem sa len opýtať, či môže exekútor zablokovať mi účet a pri tom mi aj strhávať peniaze zo mzdy.
Dobrý deň. Áno súdny exekútor môže vykonávať exekúciu aj viacerými spôsobmi, ktoré pripúšťa Exekučný poriadok, aby docielil uspokojenie pohľadávky. Exekútor pri exekúcii postupuje tak, aby zabezpečil vymoženie pohľadávky oprávneného čo najefektívnejšie a najrýchlejšie.
dobry neviem uz ako dalej prosim vas o radu mal som dlh na najme, tak bytove to dalo vymahat exekutorovi bolo to 1200 a on zamrazil ucet a zobral hned 1300 a 9 mesiacov este strhaval 190 a bytove tvrdi, ze to mame zaplatit my tak teraz neviem vopred dakujem
Dobrý deň, exekútor môže stiahnuť iba to, čo ste boli dlžný s príslušenstvom - pozrite si upovedomenie o exekúcii, tam sú uvedené sumy. Exekútor si nemôže sťahovať čokoľvek. Skontrolujte si dokumenty od exekútora, súdne rozhodnutie.
Dobry vecer, som v exekucnom konani a exekutor mi stiahol vymahanu sumu aj z uctu aj zo mzdy je to realne? Dakujem za skoru odpoved. Popripade ako je mozne sa voci tomu branit ked mi na zaklade toho nezostali prostriedky na uhradenie dlhu v tomto okamihu. Dakujem.
Dobrý deň, exekútor Vám môže zablokovať účet, nemôže však stiahnuť mzdu od zamestnávateľa a potom zvyšok stiahnuť z účtu. Požiadajte ho o odblokovanie zvyšku mzdy, ktorú máte na účte.
Dobrý deň,som slobodná matka s jednym dieťatom a moja mzda je 500 eur v čistom. V práci mi strhavaju 200 eur exekutorovi a z 300 eur mam s dcerou vyžit. Postupujú spravne? Ďakujem za radu.
Dobrý deň, dôležité je o akú pohľadávku ide (či je alebo nie je prednostná), exekútor musí zohľadniť životné minimum na Vás a na dieťa a pri neprednostnej pohľadávky môže sťahovať iba 1/3. Pozrite si výšku životného minima (mení sa každý rok), odpočítajte ho a a výsledok vydeľte 3. To je suma, ktorú Vám môžu sťahovať.